
26-TA-792: Noteikumu projekts (Grozījumi)
Grozījumi Ministru kabineta 2010. gada 12. maija noteikumos Nr. 440 "Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību"
TA saskaņojamie dokumenti
Noteikumu (grozījumu) projekts 3.0
Anotācija (ex-ante) 3.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Zemkopības ministrija
Atzinums iesniegts
13.07.2026.

Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Noteikumu konsolidētā versija
23.1. pirmtiesības tikt iekļautam šo noteikumu 19.4.apakšpunktā minētajā tirdzniecības dalībnieku sarakstā tirdzniecības dalībniekam, kurš atbilst 7. punkta prasībām vai kurš pārdod pašu mājas apstākļos ražotu pārtikas produkciju, izņemot, ja ielu tirdzniecība tiek organizēta tematiskos gadatirgos, valsts mēroga publiskos pasākumos un paaugstināta riska pasākumos;
	Priekšlikums
Lai regulējumu padarītu skaidrāku un vieglāk piemērojamu, aicinām izvērtēt iespēju precizēt kritērijus kādos tematiskajos pasākumos (piemēram, sporta, izklaides, kultūras) piemērojama atkāpe, lai nerastos patvaļīga priekšrocību nepiemērošana arī tematiskos pasākumos, kuru saturs saistīts ar lauksaimniecību,  pārtiku, ražu vai tradicionālajiem svētkiem, piemēram, Mārtiņdienas gadatirgus, Miķeļdienas gadatirgus, Ražas svētkiem utt., skaidri norādot, ka atkāpe piemērojama, ja pasākuma organizators objektīvi pamato, ka pasākuma mērķis, saturs vai norises specifika nav saistīta ar lauksaimniecības un pārtikas produktu tirdzniecības veicināšanu.
Vai atkāpi nepiemēro tematiskajiem gadatirgiem, kuru tematika saistīta ar  lauksaimniecības produkciju, pārtiku, ražu vai tradicionāliem gadskārtu svētkiem.
Tāpat aicinām precizēt vārdkopu “kurš pārdod pašu mājas apstākļos ražotu pārtikas produkciju” uz “pārtikas apritē iesaistīts uzņēmums, kurš realizē savu mājas apstākļos ražotu produkciju”.    

